               EUROPSKA KOMISIJA
            Bruxelles, 16.7.2020.
            COM(2020) 319 final
            2020/0142(APP)
            Prijedlog
            ODLUKE VIJEĆA
            o izmjeni Odluke Vijeća 2003/76/EZ o mjerama potrebnim za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o osnivanju Europske zajednice

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Europska unija ratificirala je Pariški sporazum 4. listopada 2016. i time se obvezala da će pridonijeti zadržavanju porasta globalne temperature znatno ispod 2 ºC i pokušati ga ograničiti na 1,5 ºC. Tom su međunarodnom obvezom EU i njegove države članice pristali utvrditi ambiciozan skup ciljeva za smanjenje emisija stakleničkih plinova za 80 do 95 % do 2050. i za 40 % do 2030.

               Europska je komisija u studenome 2018. predstavila svoju stratešku dugoročnu viziju za uspješno, moderno, konkurentno i klimatski neutralno gospodarstvo do 2050. pod nazivom „Čist planet za sve”
                  1
               . Na poziv Europskog parlamenta i Europskog vijeća Komisija je u svojoj Komunikaciji iznijela niz mjera, među ostalim i da se istraži kako bi se imovinom Europske zajednice za ugljen i čelik u likvidaciji moglo poduprijeti napredne tehnologije za proizvodnju čelika s niskim emisijama ugljika.

               Komisija je u skladu sa svojom dugoročnom vizijom u prosincu 2019. objavila Komunikaciju o europskom zelenom planu
                  2
               . Među mjere koje treba poduzeti svrstala je dekarbonizaciju sektora čelika kao jedan od prioriteta političkog programa te se obvezala istražiti može li se dio sredstava u okviru Europske zajednice za ugljen i čelik u likvidaciji upotrijebiti kako bi se poduprla proizvodnja čelika s niskim emisijama ugljika do 2030. Europi je potrebno između 175 i 290 milijardi EUR dodatnih godišnjih ulaganja u sljedećih nekoliko desetljeća. Komisija u tom kontekstu u okviru Plana ulaganja za europski zeleni plan predlaže reviziju pravne osnove Istraživačkog fonda za ugljen i čelik kako bi potaknula usmjeravanje privatnog kapitala prema zelenim projektima.

               Istraživački program Istraživačkog fonda za ugljen i čelik program je kojima EU financira istraživačke projekte u sektorima ugljena i čelika. Pravna osnova Istraživačkog fonda izvan je višegodišnjeg financijskog okvira. Nakon isteka Ugovora o osnivanju Europske zajednice za ugljen i čelik (EZUČ) 2002. i na temelju Protokola br. 37 priloženog ugovorima EU-a države članice osnovale su novi „Istraživački fond za ugljen i čelik” kao nastavak istraživačkih tehničkih razvojnih programa za ugljen i čelik Europske zajednice za ugljen i čelik. Iz Istraživačkog programa Istraživačkog fonda godišnje se oko 40 milijuna EUR izdvajalo za istraživanje i inovacije u sektorima povezanima s ugljenom i čelikom (27,2 % za ugljen, a 72,8 % za čelik), pri čemu su se okupljali partneri iz industrije, mala i srednja poduzeća, vodeći istraživački centri i sveučilišta diljem Europske unije kako bi se razvijalo znanje i poticale inovacije. Njegove se aktivnosti financiraju prihodima ostvarenima imovinom EZUČ-a u likvidaciji u skladu s člankom 1. stavkom 2. Protokola br. 37. Kako bi se u najvećoj mogućoj mjeri smanjile fluktuacije u financiranju istraživanja koje bi mogle nastati zbog kretanja na financijskim tržištima, primjenjuje se ujednačavanje. No kao posljedica smanjenja prihoda od upravljanja imovinom iznos sredstava koje Istraživački fond dobiva od neto prihoda i mehanizma ujednačavanja smanjio se s 42 milijuna EUR u 2017. na 12 milijuna EUR u 2019. Komisija je 2017. predložila da se upotrebljavaju opozvana sredstva i nalozi za povrat kako bi proračun dosegnuo 40 milijuna EUR do 2020.
                  3
               . Europski je parlament u travnju 2018. donio zakonodavnu rezoluciju [P8_TA (2018)0061]
                  4
                uz svoju suglasnost za Odluku Vijeća (EU) 2018/599
                  5
               , kojom se nastoji omogućiti upotreba svih opozvanih sredstava i naloga za povrat u okviru programa „Istraživačkog fonda za ugljen i čelik” od 2003. U toj je rezoluciji Europski parlament pozvao na aktivnije upravljanje imovinom EZUČ-a u likvidaciji ili čak da se neka od tih sredstava upotrijebe za pokretanje velikih projekata kako bi europska proizvodnja čelika bila čista i konkurentna.

               Kako je utvrđeno
                  6
               , godišnje je za uspješnu provedbu Istraživačkog programa Istraživačkog fonda potrebno najmanje 40 milijuna EUR. No uzimajući u obzir trenutačnu kamatnu stopu, to što su raspoloživa financijska sredstva kojima se omogućuje primjena mehanizma ujednačavanja iscrpljena te povlačenje Ujedinjene Kraljevine iz EU-a, bit će teško ostvariti dostatne godišnje prihode na uloženu imovinu u kratkom ili srednjem roku.

               Revizorski sud nedavnim je pregledom Europske zajednice za ugljen i čelik
                  7
                zaključio da u trenutačnoj klimi kamatnih stopa financiranje Istraživačkog fonda za ugljen i čelik isključivo na temelju prihoda od upravljanja imovinom nije održivo. Točnije, naveo je da je hitno potrebna izmjena financijskih smjernica i da bi se njome trebala ponuditi rješenja kojima bi se vlasnički kapital EZUČ-a u likvidaciji moglo učiniti produktivnim unutar okvirnih programa EU-a za istraživanja.

               Savjetodavne skupine za ugljen i čelik (CAG i SAG)
                  8
                u lipnju 2019. pozvale su na reviziju pravne osnove kako bi se programi nastavili, a ciljevi prilagodili trenutačnim potrebama sektora. Istodobno su podržale postupnu upotrebu dijela imovine, približno jedne trećine (što je oko 50–70 milijuna EUR godišnje za razdoblje 2021.–2027.), za financiranje istraživačkih projekata za sektore ugljena i čelika u sinergiji s mehanizmom za pravednu tranziciju, inicijativom za rudarske regije u tranziciji
                  9
               , programom Obzor Europa i Fondom za inovacije. Zajednička ad hoc skupina CAG/SAG podržala je oslobađanje imovine EZUČ-a 25. lipnja 2019.

               Istraživanje i inovacije u energetski intenzivnim sektorima omogućuju razvoj i demonstraciju postrojenja na odgovarajućoj razini radi ispitivanja svih tehničkih i ekonomskih podataka kako bi se nastavilo industrijsko ili komercijalno iskorištavanje tehnologije uz najmanji mogući rizik. U Komunikaciji o europskom zelenom planu iz 2019. predlaže se podupiranje naprednih tehnologija proizvodnje čistog čelika koje dovode do postupka proizvodnje čelika s nultim emisijama ugljika do 2030. te istraživanje može li se iskoristiti dio financiranja koji se likvidira u okviru Europske zajednice za ugljen i čelik. Istraživački fond za ugljen i čelik osobito će razvijati čistu proizvodnju čelika kao potencijalni element korjenite promjene koji povlači za sobom druge energetski intenzivne sektore, kao što su kemijski sektor i sektor cementa, prema klimatskoj neutralnosti do 2050.

               Stoga je revizija pravne osnove Istraživačkog fonda postala relevantnija, hitnija i ambicioznija.

               S obzirom na prethodno navedeno ovim se prijedlogom predlaže izmjena aktualne Odluke. Njime se namjerava dopustiti prodaja dijela imovine
                  10
                EZUČ-a u likvidaciji za razdoblje 2021.–2027. kako bi se Istraživačkom fondu dodijelilo 111 milijuna EUR godišnje. Tim godišnjim iznosom nastavit će se podupirati zajedničko istraživanje u sektorima povezanima s ugljenom i čelikom u okviru Istraživačkog programa Istraživačkog fonda, ali i napredne tehnologije koje vode prema proizvodnji čelika s nultim emisijama ugljika do 2030. te istraživački projekti za sektor ugljika kojima se upravlja pravednom tranzicijom zatvorenih rudnika ugljena ili onih koji su u postupku zatvaranja i pripadajućom infrastrukturom u skladu s mehanizmom za pravednu tranziciju i člankom 4. stavkom 2. Komisija će posebno za sektor povezan s industrijom čelika nastojati podupirati istraživačke projekte putem namjenskog partnerstva za zajedničke programe za čistu proizvodnju čelika
                  11
                u sinergiji s drugim programima Europske unije, a osobito Okvirnim programom za istraživanje i inovacije.

                  Europsko javno-privatno partnerstvo smatra se vrijednim alatom jer podupiranjem razvoja i provedbe istraživačkih aktivnosti od strateške važnosti Uniji omogućuje da se suoči s globalnim izazovima i ostane konkurentna.

               Predložene izmjene kojima se, kada je to potrebno, dopušta upotreba imovine fonda za godišnju dodjelu od 40 milijuna EUR i financiranje velikih istraživačkih i inovativnih projekata.

               Predlaže se da se izmijeni Odluka Vijeća 2003/76/EZ kako bi se do 2027. Istraživačkom fondu dodjeljivala godišnja sredstva koja će se upotrebljavati na sljedeći način: zajedničko istraživanje u sektorima povezanima s ugljenom i čelikom financirat će se s 40 milijuna EUR godišnje, a preostali 71 milijun EUR upotrebljavat će se za financiranje naprednih tehnologija koje vode prema proizvodnji čelika s nultim emisijama ugljika te istraživačkih projekata za upravljanje pravednom tranzicijom zatvorenih rudnika ugljena ili onih koji su u postupku zatvaranja i pripadajućom infrastrukturom u skladu s mehanizmom za pravednu tranziciju. Ta dodijeljena sredstva i povezana plaćanja trebala bi se ostvariti od neto prihoda od ulaganja i prema potrebi od prihoda ostvarenih prodajom imovine.

               Dodjeljivanje tih sredstava trebalo bi biti izričito utvrđeno u Odluci kako bi se omogućio predvidljiv tok resursa u količini dovoljnoj da se omogući nastavak željene potpore zajedničkom istraživanju u sektorima čelika i ugljena.

               Do sada se imovinom EZUČ-a u likvidaciji upravljalo tako što su se istraživački projekti financirali iz povrata na imovinska ulaganja. To se odražava u načinu na koji je napisan odjeljak 1. („Korištenje sredstava”) Priloga Odluci Vijeća 2003/77/EZ i u uvodnoj izjavi 3. te odluke, u kojoj se navodi da bi „cjelokupni kapital imovine Istraživačkog fonda za ugljen i čelik trebalo sačuvati u cijelosti”.

               Zbog prethodno pojašnjenih razloga takav pristup nije u skladu s potrebama da se omogući razina sredstava potrebna za isplativost svrsishodnog istraživačkog programa za sektore čelika i ugljena.

               Daljnje ustrajanje u tome da se imovina fonda sačuva u cijelosti stoga nije realističan stav i treba ga promijeniti. Nadalje, budući da su sva zaduženja podmirena, više ne postoje obveze imanja pričuvi koje bi služile kao jamstvo vjerovnicima EZUČ-a.

               U tu je svrhu nužno izmijeniti navedenu odluku kako bi ona bolje odražavala potrebe politike u tom području, odnosno upotrebu sredstava EZUČ-a u likvidaciji, i izazove povezane s ostvarivanjem povrata na potrebnoj razini u trenutačnim tržišnim uvjetima, a da se istodobno sačuva dovoljno imovine EZUČ-a kako bi se mogli ostvarivati prihodi nakon 2027.

               Zbog predloženih izmjena mehanizam ujednačavanje postaje zastarjeli alat pa se predlaže njegovo ukidanje.

               Osim toga, Komisija će iskoristiti priliku da pri reviziji Odluke otpiše potraživanja kada bi predvidljiv trošak naplate bio veći od iznosa koji je potrebno naplatiti i ako taj otpis ne šteti ugledu Unije, kada se to potraživanje ne može naplatiti jer je dužnik nesolventan ili zato što je u tijeku neki drugi postupak u slučaju nesolventnosti ili kada je naplata nespojiva s načelom proporcionalnosti.

               Konačno, potrebno je izbrisati članak 2. stavak 2. o postupku za donošenje višegodišnjih financijskih smjernica za upravljanje imovinom i članak 4. stavak 3. o postupku za donošenje višegodišnjih tehničkih smjernica za program jer su sada u potpunosti suvišni s obzirom na članak 2. stavak 2. Protokola br. 37
                  12
               .

               Te suvišne odredbe trebalo bi izbrisati radi transparentnosti i jer se na njih više ne može pozivati.

               •Dosljednost s postojećim odredbama politike u određenom području

               Prijedlog je dio zakonodavnog paketa kojim se revidira Istraživački program Istraživačkog fonda. Osobito je povezan s:

               ·prijedlogom Komisije o izmjeni Odluke Vijeća 2008/376/EZ o usvajanju istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program,

               ·prijedlogom Komisije o izmjeni Odluke Vijeća 2003/77/EZ o utvrđivanju višegodišnjih financijskih smjernica za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik. Revizija Odluke Vijeća 2003/77/EZ, za koju je odgovorna Glavna uprava za proračun, isto tako je u skladu s Pregledom likvidacije EZUČ-a Europskog revizorskog suda iz 2019.

               •Dosljednost u odnosu na druge politike Unije

               Prijedlog se revidira u skladu s Pariškim sporazumom, Komunikacijom o europskom zelenom planu
                  13
               , kojom se uspostavlja okvir za preobrazbu Europe u prvi klimatski neutralan kontinent do 2050., i Komunikacijom Komisije pod naslovom Plan ulaganja za europski zeleni plan – Plan ulaganja za održivu Europu
                  14
               , koja je uslijedila i predstavljena je 14. siječnja 2020.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna osnova koja EU-u daje pravo na djelovanje jest članak 2. Protokola (br. 37) o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o Europskoj uniji i Ugovoru o funkcioniranju Europske unije.

               •Supsidijarnost (za neisključivu nadležnost)

               Mjere za provedbu Protokola utvrđene su u odluci Vijeća, koju Komisija može revidirati na temelju isključivog prava na iniciranje zakonodavnih prijedloga.

               •Proporcionalnost

               Prijedlog je nužan kako bi se utvrdile mjere potrebne za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog ugovorima EU-a.

               •Odabir instrumenta

               Budući da se mijenja odluka Vijeća, instrument mora biti odluka.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacije/provjere primjerenosti postojećeg zakonodavstva

                  Prijedlog se temelji na rezultatima sedmogodišnjeg izvješća praćenja programa Istraživačkog fonda za ugljen i čelik, uključujući procjenu očekivanih koristi, uz podršku panela stručnjaka
                     15
                  . Zadnje sedmogodišnje izvješće objavljeno je 5. veljače 2020
                     16
                  . Stručnjaci su analizirali funkcioniranje programa Istraživačkog fonda, ocijenili razvoj tehnologija i očekivane koristi programa za sektor i društvo te sastavili preporuke za poboljšanje programa, uključujući reviziju pravne osnove.

               •Savjetovanja s dionicima

                  Dionici Istraživačkog fonda za ugljen i čelik sudjelovali su na nekoliko ad hoc sastanaka, posebnih sastanaka savjetodavnih skupina (Savjetodavna skupina za ugljen – CAG, Savjetodavna skupina za čelik – SAG) i sastanaka COSCO-a (ekvivalenta odboru programa Obzor 2020.). Kao izravan rezultat tih sastanaka, zajednička je ad hoc skupina CAG/SAG 25. lipnja 2019. podržala oslobađanje imovine EZUČ-a.

               •Prikupljanje i primjena stručnih znanja

               Preliminarni rezultati trenutačnog izvješća o praćenju i ocjeni Istraživačkog fonda prikazani su na seminaru „Čelik i ugljen: nova perspektiva” Europske komisije 28. ožujka 2019., na kojemu je bilo prisutno više od 100 dionika
                  17
               .

               •Procjena učinka

               Nije potrebna procjena učinka za predloženu reviziju jer očekivani gospodarski, ekološki ili društveni učinci vjerojatno neće biti znatni.

               •Primjerenost propisa i pojednostavnjivanje

               Prijedlog se temelji na rezultatima sedmogodišnjeg izvješća, kojim je predviđena redovita revizija programa Istraživačkog fonda za ugljen i čelik, uključujući procjenu očekivanih koristi.

               •Temeljna prava

                  Prijedlog je u skladu sa zaštitom temeljnih prava.

               4.UTJECAJ NA PRORAČUN

               Prijedlog ne stvara nove obveze kojima bi se teretio opći proračun u okviru aktualnog VFO-a.

               5.OSTALI DIJELOVI

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredaba prijedloga

               Revizija je ograničena na sljedeće odredbe:

               (1)Članak 1. stavak 1.a

               Ovim se stavkom uvodi de minimis odredba, a temelji se na članku 101. Uredbe o financijskim pravilima koja se primjenjuju na opći proračun Unije. Komisiji se omogućuje da, čak i prije nego se iscrpe svi mogući pravni lijekovi, otpisuje potraživanja u ograničenim i posebnim slučajevima u kojima bi predviđeni trošak naplate bio veći od samog potraživanja, pod uvjetom da se time ne našteti ugledu Unije, ili u slučajevima nesolventnosti dužnika ili nespojivosti naplate s načelom proporcionalnosti. Navedenom će se odredbom postići uredan završetak postupaka likvidacije.

               (2)Članak 2. stavak 1.

               Komisija upravlja imovinom tako da se za Istraživački fond za ugljen i čelik godišnje do 2027. osigura [111 milijuna EUR] za financiranje istraživanja u sektorima povezanima s industrijom ugljena i čelika, odnosno [40 milijuna EUR] za financiranje zajedničkih istraživanja u navedenim sektorima i [71 milijun EUR] za financiranje naprednih tehnologija koje vode prema proizvodnji čelika s nultim emisijama ugljika te za financiranje istraživačkih i inovativnih projekata za upravljanje pravednom tranzicijom zatvorenih rudnika ugljena ili onih koji su u postupku zatvaranja i pripadajućom infrastrukturom u skladu s mehanizmom za pravednu tranziciju za sektor ugljena i člankom 4. stavkom 2. Komisija u upravljanju imovinom nakon 2027. ima zadaću ostvarivati dugoročni povrat. Imovina se ulaže u cilju njezina očuvanja i, kada je to moguće, povećanja.

               (3)Članak 2. stavak 1. točka (a)

               1.a.Godišnje dodijeljena sredstva od [111 milijuna EUR] trebala bi se sastojati od neto prihoda od ulaganja i, kada taj iznos nije dovoljan, prodaje dijela imovine EZUČ-a u likvidaciji, a po završetku likvidacije imovine Istraživačkog fonda za ugljen i čelik.

               (4)Članak 2. stavak 2. briše se.

               (5)Članak 3. stavak 1.

               1. Svake se godine sastavljaju račun dobiti i gubitka, bilanca i financijsko izvješće kako bi se, odvojeno od ostalog financijskog poslovanja Europske unije, prikazali postupci likvidacije iz članka 1. te transakcije ulaganja i postupci upravljanja imovinom iz članka 2. Ti financijski izvještaji prilažu se financijskim izvještajima koje Komisija sastavlja godišnje u skladu s člankom 318. Ugovora o funkcioniranju Europske unije i Uredbom o financijskim pravilima koja se primjenjuju na opći proračun Unije.

               (6)Članak 3. stavak 2.

               2. Ovlasti Europskog parlamenta, Vijeća i Revizorskog suda u pogledu kontrole i prestanka obveza kako je navedeno u Ugovoru o funkcioniranju Europske unije i Uredbi o financijskim pravilima koja se primjenjuju na opći proračun Unije primjenjuju se na poslovanje iz stavka 1. ovoga članka.

               (7)Članak 4. stavak 1.

               1. Neto prihod od ulaganja iz članka 2. i prihodi ostvareni prodajom dijela imovine čine vanjski namjenski prihod općeg proračuna Europske unije. Taj se prihod rezervira za posebne svrhe, i to za financiranje istraživačkih projekata u sektorima povezanima s industrijom ugljena i čelika koji nisu obuhvaćeni Istraživačkim okvirnim programom. Taj prihod čini Istraživački fond za ugljen i čelik kojim upravlja Komisija.

               (8)Članak 4. stavak 3. briše se.

               (9)Članak 5. stavak 2. briše se.

               (10)Prilog se briše.

               2020/0142 (APP)

               Prijedlog

               ODLUKE VIJEĆA

               o izmjeni Odluke Vijeća 2003/76/EZ o mjerama potrebnim za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o osnivanju Europske zajednice

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Protokol br. 37 o financijskim posljedicama isteka Ugovora o EZUČ-u i o Istraživačkom fondu za ugljen i čelik, priložen Ugovoru o Europskoj uniji i Ugovoru o funkcioniranju Europske unije, a posebno njegov članak 2. prvi stavak,

               uzimajući u obzir prijedlog Europske komisije,

               uzimajući u obzir suglasnost Europskog parlamenta
                  181,

               u skladu s posebnim zakonodavnim postupkom,

               budući da:

               (1)Ugovor o osnivanju Europske zajednice za ugljen i čelik istekao je 23. srpnja 2002. u skladu s njegovim člankom 97. Sva aktiva i pasiva Europske zajednice za ugljen i čelik (EZUČ) prenesena je na Uniju 24. srpnja 2002.

               (2)U skladu s Protokolom br. 37 neto vrijednost imovine i obveza prema bilanci EZUČ-a od 23. srpnja 2002. smatra se imovinom namijenjenom za istraživanje u sektorima povezanim s industrijom ugljena i čelika i naziva se „EZUČ u likvidaciji” te, po završetku likvidacije, „imovina Istraživačkog fonda za ugljen i čelik”.

               (3)Protokolom br. 37 predviđa se i da se prihod od te imovine pod nazivom „Istraživački fond za ugljen i čelik” upotrebljava u skladu s odredbama Protokola br. 37 i akata donesenih na temelju njega isključivo za istraživački rad koji se provodi izvan istraživačkog okvirnog programa u sektorima povezanima s industrijom ugljena i čelika.

               (4)Vijeće je 1. veljače 2003. donijelo Odluku 2003/76/EZ
                  19
               2, kojom se utvrđuju pravila za provedbu Protokola br. 37.

               (5)Zbog niskih kamatnih stopa prihodi namijenjeni financiranju istraživačkih projekata za ugljen i čelik brzo se smanjuju.

               (6)To vodi prema situaciji u kojoj se ključna minimalna proračunska sredstva dostupna za organizaciju godišnjeg poziva za podnošenje prijedloga za Istraživački program Istraživačkog fonda za ugljen i čelik („program”) možda neće uspjeti prikupiti.

               (7)Ključna minimalna proračunska sredstva za organizaciju poziva nužna su kako bi program pružio značajnu potporu vrijednim zajedničkim istraživačkim projektima koji imaju kritičnu masu i dodanu vrijednost EU-a za poboljšanje održivosti, odnosno zdravlja, sigurnosti i radnih uvjeta, te smanjenje učinka na okoliš u sektorima povezanima s industrijom ugljena i čelika.

               (8)U Komunikaciji o europskom zelenom planu (COM(2019) 640 final) Komisija se obvezala da će podupirati napredne tehnologije proizvodnje čistog čelika koje dovode do proizvodnje čelika s nultim emisijama ugljika do 2030. Kako bi to omogućila, Komisija se obvezala istražiti bi li se za to mogao upotrijebiti dio sredstava EZUČ-a u likvidaciji.

               (9)U svrhu ostvarivanja ciljeva EU-a u Komunikaciji o Planu ulaganja za europski zeleni plan i mehanizmu za pravednu tranziciju (COM(2020) 21 final) navedeno je da je nužna revizija pravne osnove Istraživačkog fonda za ugljen i čelik kako bi se omogućila upotreba imovine EZUČ-a u likvidaciji i, po završetku likvidacije, imovine Istraživačkog fonda.

               (10)Prodaja dijela imovine EZUČ-a u likvidaciji i, po završetku likvidacije, imovine Istraživačkog fonda radi financiranja istraživačkih projekata u sektorima ugljena i čelika trebala bi se omogućiti pod uvjetom da se zadrže pričuve kako bi se jamčilo ispunjavanje ograničenih obveza koje bi mogle nepredvidivo nastati i pod uvjetom da se primjeren dio imovine, koja više ne bude potrebna za prethodno navedeno, može uložiti kako bi se ostvarivali prihodi.

               (11)Prodaja dijela imovine EZUČ-a u likvidaciji i, po završetku likvidacije, imovine Istraživačkog fonda za ugljen i čelik mogla bi biti potrebna kako bi se do 2027. omogućila godišnja dodjela sredstava Istraživačkom fondu u iznosu od [111 milijuna EUR], koja će se upotrebljavati na sljedeći način: zajedničko istraživanje u sektorima povezanima s ugljenom i čelikom financirat će se s [40 milijuna EUR] godišnje, a preostalim [71 milijunom EUR] financirat će se napredne tehnologije koje vode prema proizvodnji čelika s nultim emisijama ugljika te istraživački projekti za upravljanje pravednom tranzicijom zatvorenih rudnika ugljena ili onih koji su u postupku zatvaranja i pripadajućom infrastrukturom u skladu s mehanizmom za pravednu tranziciju i člankom 4. stavkom 2. Mogućnost prodaje dijela imovine EZUČ-a u likvidaciji i, po završetku likvidacije, imovine Istraživačkog fonda za ugljen i čelik ograničena je na financiranje godišnje dodjele sredstava za financijske godine 2021.–2027.

               (12)Istraživački se fond stoga ne bi trebao financirati isključivo neto prihodima od ulaganja, nego i, kada je to potrebno, prihodima ostvarenim prodajom dijela imovine u fondu do iznosa predviđenog za razdoblje 2021.–2027.

               (13)Članak 2. stavak 2. o postupku za donošenje višegodišnjih financijskih smjernica za upravljanje imovinom i članak 4. stavak 3. o postupku za donošenje višegodišnjih tehničkih smjernica za program treba izbrisati jer su suvišni s obzirom na članak 2. stavak 2. Protokola br. 37.

               (14)Predlaže se ukidanje mehanizma ujednačavanja jer ga se smatra zastarjelim alatom.

               (15)U članak 1. trebalo bi dodati stavak kojim bi se omogućilo otpisivanje potraživanja na temelju načela iz članka 101. stavka 2. prvog podstavka Financijske uredbe
                  20
               .

               (16)Odluku Vijeća 2003/76/EZ trebalo bi stoga na odgovarajući način izmijeniti,

               DONIJELO JE OVO ODLUKU:

               Članak 1.

               Odluka Vijeća 2003/76/EZ mijenja se kako slijedi:

               (1)članak 1. mijenja se kako slijedi:

               (a)umeće se sljedeći stavak 1.a:

               „1.a Čak i prije nego iscrpi sve moguće pravne lijekove, Komisija otpisuje potraživanja u sljedećim slučajevima:

               (a)predviđeni trošak naplate veći je od samog potraživanja, a otpisivanjem se ne bi naštetilo ugledu Unije;

               (b)potraživanje se ne može naplatiti jer je dužnik nesolventan ili zato što je u tijeku neki drugi postupak u slučaju nesolventnosti;

               (c)naplata je nespojiva s načelom proporcionalnosti.”;

               (2)članak 2. mijenja se kako slijedi:

               (a)stavak 1. zamjenjuje se sljedećim:

               „1. Komisija upravlja imovinom tako da se za Istraživački fond za ugljen i čelik godišnje do 2027. osigura [111 milijuna EUR] za financiranje istraživanja u sektorima povezanima s industrijom ugljena i čelika, odnosno [40 milijuna EUR] za financiranje zajedničkih istraživanja u navedenim sektorima i [71 milijun EUR] za financiranje naprednih tehnologija koje vode prema proizvodnji čelika s nultim emisijama ugljika te za financiranje istraživačkih projekata za upravljanje pravednom tranzicijom zatvorenih rudnika ugljena ili onih koji su u postupku zatvaranja i pripadajućom infrastrukturom u skladu s mehanizmom za pravednu tranziciju i člankom 4. stavkom 2. Komisija u upravljanju imovinom nakon 2027. ima zadaću ostvarivati dugoročni povrat. Imovina se ulaže u cilju njezina očuvanja i, kada je to moguće, povećanja.”;

               (b)umeće se sljedeći stavak 1.a:

               „1.a Godišnje dodijeljena sredstva od [111 milijuna EUR] sastoje se od neto prihoda od ulaganja i, kada taj iznos nije dovoljan, prodaje dijela imovine EZUČ-a u likvidaciji, a po završetku likvidacije imovine Istraživačkog fonda za ugljen i čelik.”;

               (c)stavak 2. briše se;

               (2)u članku 3.

               (a)stavak 1. zamjenjuje se sljedećim:

               „1. Svake se godine sastavljaju račun dobiti i gubitka, bilanca i financijsko izvješće kako bi se, odvojeno od ostalog financijskog poslovanja Europske unije, prikazali postupci likvidacije iz članka 1. te transakcije ulaganja i postupci upravljanja imovinom iz članka 2.

               Ti financijski izvještaji prilažu se financijskim izvještajima koje Komisija sastavlja godišnje u skladu s člankom 318. Ugovora o funkcioniranju Europske unije i Uredbom o financijskim pravilima koja se primjenjuju na opći proračun Unije.”;

               (b)stavak 2. zamjenjuje se sljedećim:

               „2.  Ovlasti Europskog parlamenta, Vijeća i Revizorskog suda u pogledu kontrole i davanja razrješnice kako je navedeno u Ugovoru o funkcioniranju Europske unije i Uredbi o financijskim pravilima koja se primjenjuju na opći proračun Unije primjenjuju se na postupke iz stavka 1. ovoga članka.”;

               (3)u članku 4.

               (a)stavak 1. zamjenjuje se sljedećim:

               „1. Neto prihod od ulaganja iz članka 2. i prihodi ostvareni prodajom dijela imovine čine prihode općeg proračuna Europske unije. Ti se prihodi rezerviraju za posebne svrhe, točnije za financiranje istraživačkih projekata u sektorima povezanima s industrijom ugljena i čelika koji nisu obuhvaćeni istraživačkim okvirnim programom. Ti prihodi čine Istraživački fond za ugljen i čelik, kojim upravlja Komisija.”;

               (b)stavak 3. briše se;

               (4)članak 5. stavak 2. briše se;

               (5)Prilog se briše.

               Članak 2.

               Ova Odluka stupa na snagu dvadesetog dana od dana objave u Službenom listu Europske unije. Primjenjuje se od 1. siječnja 2021. ili nakon toga.

               Članak 3.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        COM/2018/773 final – Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru, Odboru regija i Europskoj investicijskoj banci. Čist planet za sve – Europska strateška dugoročna vizija za prosperitetno, moderno, konkurentno i klimatski neutralno gospodarstvo, (28.11.2018.).

                     (2)

                        COM (2019) 640 final, Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru i Odboru regija – Europski zeleni plan (11.12.2019.).

                     (3)

                        Odluka Vijeća (EU) 2018/599 o izmjeni Odluke 2003/76/EZ (SL L 101, 20.4.2018., str. 1.).

                     (4)

                        https://www.europarl.europa.eu/doceo/document/TA-8-2018-0061_HR.html

                     (5)

                        Odluka Vijeća (EU) 2018/599 o izmjeni Odluke 2003/76/EZ (SL L 101, 20.4.2018., str. 1.).

                     (6)

                        Revizorski sud: Pregled br. 10/2019: Europska zajednica za ugljen i čelik: postupak likvidacije teče prema planu, no financiranje istraživanja više nije održivo (str. 13.).

                     (7)

                        Ibid. str. 17.

                     (8)

                        Zadaća je Savjetodavne skupine za ugljen (CAG), odnosno Savjetodavne skupine za čelik (SAG), pomoći Komisiji u upravljanju Istraživačkim programom u pogledu svih pitanja povezanih s ugljenom, odnosno čelikom. Članovi savjetodavnih skupina pojedinci su koje imenuje Komisija kako bi zastupali zajednički interes dionika. Imenuju se na razdoblje od 42 mjeseca.

                     (9)

                        Vidjeti uvodnu izjavu 11.

                     (10)

                        Za izračun će se uzimati razina imovine na dan 31.12.2019.

                     (11)

                        Europsko partnerstvo za zajedničke programe inicijativa je u čiju su se pripremu rano uključile države članice, unutar koje se Unija i njezini privatni i/ili javni partneri (kao što su industrija, sveučilišta, istraživačke organizacije, tijela koja pružaju javne usluge na lokalnoj, regionalnoj, nacionalnoj ili međunarodnoj razini ili organizacije civilnog društva, uključujući zaklade i nevladine organizacije) obvezuju zajednički podupirati razvoj i provedbu programa istraživačkih aktivnosti. Europska partnerstva za zajedničke programe uspostavljena su na temelju memorandumâ o razumijevanju i/ili ugovornih aranžmana između Komisije i takvih privatnih i/ili javnih partnera, a u njima su određeni ciljevi partnerstva, povezane obveze za financijske doprinose i/ili doprinose u naravi partnera, ključni pokazatelji uspješnosti i učinka te željeni rezultati. Utvrđene su i komplementarne istraživačke aktivnosti koje provode partneri i koje se provode u okviru Istraživačkog programa.

                     (12)

                        Protokol (br. 34) o financijskim posljedicama isteka Ugovora o EZUČ-u i o Istraživačkom fondu za ugljen i čelik (2001.), priložen Ugovoru o Europskoj uniji, u vrijeme donošenja odluka 2003/76 i 2008/376 pravnu je osnovu imao samo za Odluku 2003/76.

                     (13)

                        COM(2019) 640, 11. prosinca 2019.

                     (14)

                        COM(2020) 21, 14. siječnja 2020.

                     (15)

                        Izvješće o praćenju i ocjeni predviđeno je odredbama Odluke Vijeća 2008/376/EZ od 20. svibnja 2008. (SL L 130/7), kako je izmijenjena Odlukom Vijeća 2017/955 od 29. svibnja 2017.

                     (16)

                  https://ec.europa.eu/info/publications/research-fund-coal-and-steel-monitoring-and-assessment-report_hr

                     (17)

                  https://ec.europa.eu/research/index.cfm?pg=events&eventcode=9DB3A26D-B1D8-8BED

                     0A23CA684631B0CF

                     (18)
                  1
                        SL C , , str. .

                     (19)
                  2
                        SL L 29, 5.2.2003., str. 22.–24.

                     (20)

                        SL L 193, 30.7.2018., str. 1.


               EUROPSKA KOMISIJA
            Bruxelles, 16.7.2020.
            COM(2020) 320 final
            2020/0141(NLE)
            Prijedlog
            ODLUKE VIJEĆA
            o izmjeni Odluke Vijeća 2008/376/EZ o usvajanju Istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Svrha je ovog prijedloga izmijeniti Odluku Vijeća 2008/376/EZ
                     1
                   kako bi je se, prema njezinu članku 2., uskladilo „sa znanstvenim, tehnološkim i političkim ciljevima Zajednice”. Detaljnije, cilj je revidirati istraživačke ciljeve u sektorima ugljena i čelika u okviru Istraživačkog programa Istraživačkog fonda za ugljen i čelik („Istraživački program Istraživačkog fonda”). Prijedlog je izrađen uzimajući u obzir preporuke navedene u izvješću o praćenju i ocjeni Istraživačkog fonda (2011.–2017.)
                     2
                   te savjete savjetodavnih skupina za ugljen i čelik
                     3
                   i država članica koje sudjeluju u radu Odbora za ugljen i čelik
                     4
                  .

                  Cilj je Komisijina prijedloga usklađivanje Istraživačkog programa Istraživačkog fonda s Pariškim sporazumom
                     5
                  , Komisijinim komunikacijama o europskom zelenom planu
                     6
                   i Planu ulaganja za održivu Europu
                     7
                  , novim akcijskim planom EU-a za kružno gospodarstvo
                     8
                   te Komisijinom Komunikacijom naslovljenom Nova industrijska strategija za Europu
                     9
                  .

                  Svrha je prijedloga:

               ·ažurirati istraživačke ciljeve u sektoru ugljena u skladu s klimatskim, energetskim i ekološkim ciljevima Komisije. Cilj je i postići ugljičnu neutralnost do 2050. te primjenjivati načelo „ne činiti štetu” iz Komunikacije o europskom zelenom planu,

               ·poduprijeti poštenu i pravednu tranziciju rudarskih regija u skladu s načelima mehanizma za pravednu tranziciju,

               ·revidirati istraživačke ciljeve u sektoru čelika kako bi se prednost dala tehnologijama za proizvodnju, primjenu i upotrebu čelika s nultim emisijama ugljika,

               ·omogućiti provedbu dijela Istraživačkog programa Istraživačkog fonda u okviru europskih partnerstava za zajedničke programe,

               ·zamijeniti poseban režim za stručnjake unutar istraživačkog okvirnog programa općim pravilima o plaćenim vanjskim stručnjacima utvrđenima u Financijskoj uredbi
                  10
               .

               •Dosljednost s postojećim odredbama politike u određenom području

                  Prijedlog je dio zakonodavnog paketa kojim se revidira Istraživački program Istraživačkog fonda. Točnije, povezan je s prijedlozima Komisije o izmjeni Odluke Vijeća 2003/76/EZ
                     11
                   o mjerama potrebnima za provedbu Protokola br. 37
                     12
                   i Odluke Vijeća 2003/77/EZ
                     13
                   o utvrđivanju višegodišnjih financijskih smjernica za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik. Revizija Odluke Vijeća 2003/77/EZ, za koju je odgovorna Glavna uprava za proračun, isto tako je u skladu s Pregledom likvidacije EZUČ-a Europskog revizorskog suda iz 2019.
                     14

               •Dosljednost u odnosu na druge politike Unije

                  Europska komisija donijela je 11. prosinca 2019. Komunikaciju o uspostavi okvira za preobrazbu Europe u prvi klimatski neutralan kontinent do 2050., naslovljenu Europski zeleni plan
                     15
                  . Tim se planom zahvaćaju izazovi u području klime i okoliša te istodobno razvija moderno, resursno učinkovito i konkurentno gospodarstvo u okviru Programa Ujedinjenih naroda za održivi razvoj do 2030. i ciljeva održivog razvoja
                     16
                  .

                  U Komunikaciji o europskom zelenom planu naglašeno je da je interes Komisije „poduprijeti napredne tehnologije proizvodnje čistog čelika koje dovode do postupka proizvodnje čelika s nultim emisijama ugljika do 2030. te (...) istražiti može li se iskoristiti dio financiranja koji se likvidira u okviru Europske zajednice za ugljen i čelik. U širem smislu, Fond za inovacije sustava EU-a za trgovanje emisijama pomoći će u uvođenju takvih velikih inovativnih projekata
                     17
                  ”.

                  Komisija se usto drugom Komunikacijom, naslovljenom Plan ulaganja za europski zeleni plan. Plan ulaganja za održivu Europu i predstavljenom 14. siječnja 2020., obvezala „predložiti reviziju uredaba o Istraživačkom fondu za ugljen i čelik kako bi se omogućilo korištenje dijela imovine Europske zajednice za ugljen i čelik u likvidaciji. Time će se s iznosom podržati održavanje godišnjeg programa istraživanja
                     18
                   vrijednog najmanje 40 milijuna EUR te financiranje velikih revolucionarnih projekata u području istraživanja i inovacije za čistu proizvodnju čelika. Istraživačke aktivnosti u sektoru ugljena bit će usmjerene na regije u tranziciji u skladu s načelima mehanizma za pravednu tranziciju.
                     19
                  ”.

                  Ovaj je prijedlog isto tako usklađen s Komunikacijom iz 2018. naslovljenom Čist planet za sve
                     20
                  , kojom se u skladu s Pariškim sporazumom utvrđuje dugoročna strateška vizija Europske komisije za klimatski neutralno gospodarstvo. Komisija bi prema Komunikaciji trebala istražiti kako bi se imovinom Europske zajednice za ugljen i čelik u likvidaciji moglo poduprijeti napredne tehnologije za proizvodnju čelika s niskim emisijama ugljika. Komisija je 4. ožujka 2020. donijela prijedlog Europskog propisa o klimi, uključujući pravno obvezujući cilj nultih neto emisija stakleničkih plinova do 2050. u EU-u
                     21
                  .

                  Ovom se revizijom uzima u obzir i potreba da se potiču privatna i javna ulaganja u istraživanje, inovacije i nove tehnologije kojima se razvijaju rješenja za konkurentniju i održiviju industriju, kao što je istaknuto u Komunikaciji Komisije iz 2016. naslovljenoj Industrija čelika: očuvanje održivih radnih mjesta i rasta u Europi
                     22
                  .

                  S navedenim je razvojem politike, a osobito s ciljevima europskog zelenog plana, potrebno uskladiti ciljeve Istraživačkog programa Istraživačkog fonda i njegove višegodišnje tehničke smjernice.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna je osnova članak 2. stavak 2. Protokola (br. 37) o financijskim posljedicama isteka Ugovora o EZUČ-u i o Istraživačkom fondu za ugljen i čelik, priloženog ugovorima.

               •Supsidijarnost (za neisključivu nadležnost)

                  Predložene izmjene Istraživačkog programa Istraživačkog fonda mogu se donijeti samo revizijom pravne osnove na razini EU-a.

               •Proporcionalnost

               Prijedlog je nužan kako bi se utvrdile mjere potrebne za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog ugovorima EU-a.

               •Odabir instrumenta

               Uzimajući u obzir članak 2. stavak 2. Protokola br. 37, Odluku Vijeća 2008/376/EZ može izmijeniti Vijeće kvalificiranom većinom na prijedlog Komisije i nakon savjetovanja s Europskim parlamentom.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacije/provjere primjerenosti postojećeg zakonodavstva

                  Prijedlog se temelji na rezultatima sedmogodišnjeg izvješća o praćenju Istraživačkog programa Istraživačkog fonda za ugljen i čelik, uključujući procjenu očekivanih koristi, uz podršku panela stručnjaka
                     23
                  . Najrecentnije sedmogodišnje izvješće objavljeno je 5. veljače 2020
                     24
                  . Stručnjaci su analizirali funkcioniranje Istraživačkog programa Istraživačkog fonda, ocijenili razvoj tehnologija i očekivane koristi programa za sektor i društvo te sastavili preporuke za njegovo poboljšanje, uključujući reviziju pravne osnove.

               •Savjetovanja s dionicima

                  Dionici Istraživačkog fonda za ugljen i čelik sudjelovali su na nekoliko ad hoc sastanaka, posebnih sastanaka savjetodavnih skupina (Savjetodavna skupina za ugljen – CAG, Savjetodavna skupina za čelik – SAG) i sastanaka COSCO-a (ekvivalenta odboru programa Obzor 2020.).

               •Prikupljanje i primjena stručnih znanja

               Preliminarni rezultati trenutačnog izvješća o praćenju i ocjeni Istraživačkog fonda prikazani su na seminaru „Čelik i ugljen: nova perspektiva. Europska istraživanja i inovacije na djelu” Europske komisije održanom 28. ožujka 2019., na kojem je bilo prisutno više od 100 dionika
                  25
               .

               •Procjena učinka

                  Za predloženu reviziju nije potrebna procjena učinka.

               •Primjerenost propisa i pojednostavnjivanje

                  Prijedlog se temelji na rezultatima sedmogodišnjeg izvješća o praćenju i ocjeni Istraživačkog fonda, kojim je predviđena redovita revizija Istraživačkog programa Istraživačkog fonda za ugljen i čelik, uključujući procjenu očekivanih koristi.

               •Temeljna prava

               Prijedlog je u skladu sa zaštitom temeljnih prava.

               4.UTJECAJ NA PRORAČUN

               Prijedlog ne stvara nove obveze kojima bi se teretio opći proračun u okviru aktualnog VFO-a.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               Provedba programa Istraživačkog fonda pratit će se i ocijeniti 2027.

               •Dokumenti s obrazloženjima (za direktive)

                  Nije primjenjivo.

               •Detaljno obrazloženje posebnih odredaba prijedloga

               Revizija se odnosi na odredbe u poglavlju II. odjeljcima 1., 3. i 4. Odluke Vijeća 2008/376/EZ (članak 2. i članci od 4. do 10.). Revizijom se predlaže i ažuriranje članaka 28., 39. i 41. Konačno, predlaže se da se među prihvatljive aktivnosti utvrđene u poglavlju III. odjeljku 2. doda novi članak 17.a.

               Revizijom se namjerava:

               ·ažurirati istraživačke ciljeve u sektoru ugljena (članci 4., 5., 6., 7.) u skladu s europskim zelenim planom i mehanizmom za pravednu tranziciju,

               ·ažurirati istraživačke ciljeve u sektoru čelika (članci 8., 9., 10. i 10.a) u skladu s europskim zelenim planom i Planom ulaganja za održivu Europu,

               ·među prihvatljive aktivnosti Istraživačkog programa Istraživačkog fonda dodati novi članak 17.a kako bi se istraživačke aktivnosti u okviru europskih partnerstava za zajedničke programe uključile među aktivnosti koje se mogu financirati. Takvim partnerstvima mogla bi se osobito podupirati istraživanja usmjerena na razvoj proizvodnje čelika s nultim emisijama ugljika do 2030. i unapređenje demonstratora tih tehnologija kako bi oni bili na industrijskoj razini,

               ·staviti izvan snage upućivanje na savjetovanje s Odborom (članci 28. i 41.) kada je procijenjeni iznos doprinosa Europske unije u okviru Istraživačkog programa Istraživačkog fonda jednak ili veći od 0,6 milijuna EUR,

               ·početi primjenjivati opća pravila o plaćenim vanjskim stručnjacima utvrđena u Financijskoj uredbi umjesto posebnog režima za stručnjake unutar istraživačkog okvirnog programa,

               ·staviti izvan snage upućivanje na mogućnost izmjene poglavlja II. odjeljaka 3. i 4. provedbenim mjerama (članak 41.) kako bi se mutatis mutandis primijenila načela primjenjiva na ovlasti koje se dodjeljuju zakonodavnim aktima, a koje su utvrđene u Međuinstitucionalnom sporazumu do 18. lipnja 2019. o neobvezujućim kriterijima za primjenu članaka 290. i 291. Ugovora o funkcioniranju Europske unije
                  26
               .

               2020/0141 (NLE)

               Prijedlog

               ODLUKE VIJEĆA

               o izmjeni Odluke Vijeća 2008/376/EZ o usvajanju Istraživačkog programa Istraživačkog fonda za ugljen i čelik i o višegodišnjim tehničkim smjernicama za taj program

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Protokol (br. 37) o financijskim posljedicama isteka Ugovora o EZUČ-u i o Istraživačkom fondu za ugljen i čelik, priložen Ugovoru o Europskoj uniji i Ugovoru o funkcioniranju Europske unije, a posebno njegov članak 2. drugi stavak,

               uzimajući u obzir prijedlog Europske komisije,

               uzimajući u obzir mišljenje Europskog parlamenta
                  27
               ,

               budući da:

               (1)Europska unija ratificirala je Pariški sporazum 5. listopada 2016.
                  28
                Stranke koje su ga ratificirale pozivaju se da ograničavanjem porasta globalne temperature znatno ispod 2 ºC ojačaju globalni odgovor na prijetnju koju predstavljaju klimatske promjene.

               (2)Komisija je 11. prosinca 2019. u skladu s Pariškim sporazumom objavila europski zeleni plan, koji je obvezuje da se „suoči s izazovima u području klime i okoliša” i da nastoji EU „preobraziti u pravedno i prosperitetno društvo s modernim, resursno učinkovitim i konkurentnim gospodarstvom u kojem 2050. neće biti neto emisija stakleničkih plinova i u kojem gospodarski rast nije povezan s upotrebom resursa”
                  29
               . U Komunikaciji o europskom zelenom planu, u kojoj je utvrđena nova strategija rasta, najavljena je potreba da se podupiru napredne tehnologije proizvodnje čistog čelika koje dovode do postupka proizvodnje čelika s nultim emisijama ugljika do 2030. te istraži može li se za to iskoristiti dio financiranja koji se likvidira u okviru Europske zajednice za ugljen i čelik. U Komunikaciji o europskom zelenom planu navedeno je i da bi se „sva djelovanja i politike EU-a trebali (...) ujediniti kako bi EU postigao uspješnu i pravednu tranziciju prema održivoj budućnosti”. U skladu s načelom „ne činiti štetu” ugrađenim u Komunikaciju o europskom zelenom planu revidiraju se istraživački ciljevi Istraživačkog programa Istraživačkog fonda kako više ne bi uključivali aktivnosti kojima se potiče daljnje vađenje, prerada i neublažena upotreba ugljena.

               (3)Unija provodi ambicioznu klimatsku politiku te je uspostavila regulatorni okvir kako bi postigla svoj cilj smanjenja emisije stakleničkih plinova do 2030. Osobito je u Uredbi (EU) 2018/1999
                  30
                utvrđen zakonodavni temelj za pouzdano, uključivo, troškovno učinkovito, transparentno i predvidljivo upravljanje energetskom unijom i djelovanjem u području klime (mehanizam upravljanja), kojim se osigurava ostvarivanje ciljeva energetske unije za 2030. i dugoročnih ciljeva u skladu s Pariškim sporazumom o klimatskim promjenama iz 2015.

               (4)Komisija je u svojoj Komunikaciji naslovljenoj Plan ulaganja za održivu Europu. Plan ulaganja za europski zeleni plan najavila da namjerava zatražiti reviziju Odluke Vijeća 2008/376/EZ
                  31
                u cilju omogućavanja financiranja velikih revolucionarnih projekata u području istraživanja i inovacija za čistu proizvodnju čelika te istraživačkih aktivnosti u sektoru ugljena u skladu s načelima mehanizma za pravednu tranziciju.

               (5)Osim toga, u izvješću o praćenju i ocjeni Istraživačkog programa Istraživačkog fonda za ugljen i čelik („Istraživački program”) preporučuje se da se izmijene istraživački ciljevi za ugljen i čelik utvrđeni u poglavlju II. odjeljcima 3. i 4. Odluke Vijeća 2008/376/EZ te da se podupru revolucionarna istraživanja u sektoru čelika i reprezentativni projekti u sektoru čelika.

               (6)Stoga je ciljeve Istraživačkog programa Istraživačkog fonda nužno uskladiti s međunarodnim sporazumima, primjerice Pariškim, te znanstvenim, tehnološkim i političkim ciljevima Unije u pogledu klimatske neutralnosti do 2050.

               (7)Europska partnerstva za zajedničke programe pokazala su se učinkovitima za udruživanje resursa za zajedničke europske istraživačke ciljeve. Kako bi se pomoglo postizanju cilja klimatski neutralnog gospodarstva do 2050., potrebno je utvrditi mogućnosti za pružanje podrške putem europskih partnerstava za zajedničke programe u sinergiji s drugim programima i nastavno na njih. Europsko partnerstvo moglo bi biti idealan instrument za udruživanje resursa kako bi se podupiralo istraživanje naprednih tehnologija za smanjenje emisija CO2 u industrijskom sektoru čelika.

               (8)Odluku Vijeća 2008/376/EZ trebalo bi stoga na odgovarajući način izmijeniti,

               DONIJELO JE OVO ODLUKU:

               Članak 1.

               Odluka Vijeća 2008/376/EZ mijenja se kako slijedi:

               (1)u članku 2. drugi stavak zamjenjuje se sljedećim:

               „Istraživačkim se programom podupire zajedničko istraživanje u sektorima ugljena i čelika. Njime se isto tako podupiru napredne tehnologije u proizvodnji čistog čelika koje vode prema projektima proizvodnje čelika s nultim emisijama ugljika te istraživački projekti za upravljanje pravednom tranzicijom zatvorenih rudnika ugljena ili onih koji su u postupku zatvaranja i pripadajućom infrastrukturom u skladu s mehanizmom za pravednu tranziciju i člankom 4. stavkom 2. Odluke Vijeća 2003/76/EZ. Istraživački program u skladu je s političkim, znanstvenim i tehnološkim ciljevima Unije te nadopunjuje aktivnosti koje se provode u državama članicama i unutar postojećih istraživačkih programa EU-a, posebno okvirnog programa za istraživanje, tehnološki razvoj i demonstracijske aktivnosti (dalje u tekstu: „istraživački okvirni program”).;

               (2)članak 4. zamjenjuje se sljedećim:

               „Članak 4.

               Podupiranje pravedne tranzicije sektora ugljena i rudarskih regija

               1.Istraživačkim projektima podupire se tranzicija prema klimatski neutralnom gospodarstvu Unije do 2050. s ciljem postupnog ukidanja fosilnih goriva, razvoja zamjenskih aktivnosti na lokacijama zatvorenih rudnika te sprječavanja štete u okolišu ili obnove okoliša oštećenoga zbog rudnika u procesu zatvaranja, zatvorenih rudnika i njihova okruženja. Projekti su posebno usmjereni na:

               (a)razvoj i testiranje tehnologija za hvatanje, upotrebu i skladištenje ugljika;

               (b)upotrebu geotermalne energije na nekadašnjim lokacijama vađenja ugljena;

               (c)energetski neutralnu upotrebu i proizvodnju sirovina od rudarskog otpada i ostataka iz zatvorenih rudnika ugljena ili onih u procesu zatvaranja, uz procjenu da je njihov utjecaj na klimu, okoliš i zdravlje sveden na najmanju moguću mjeru i niži od utjecaja alternativnih rješenja;

               (d)prenamjenu nekadašnjih rudnika ugljena i lignita te infrastrukture povezane s ugljenom, uključujući usluge napajanja električnom energijom, u skladu s klimatski neutralnom tranzicijom koja ne šteti okolišu;

               (e)promicanje razvoja učinkovitih programa za prekvalifikaciju i usavršavanje vještina radnika na koje je utjecalo postupno ukidanje ugljena. To uključuje istraživanje o osposobljavanju i prekvalifikaciji radne snage koja je bila ili je upravo zaposlena u sektoru ugljena.

               2.Posebna pozornost posvećuje se učvršćivanju europskog vodstva u pogledu upravljanja tranzicijom zatvorenih rudnika i infrastrukturom povezanom s ugljenom koje se temelji na tehnološkim i netehnološkim rješenjima kojima se podupire i tehnološki i netehnološki prijenos. Istraživačke aktivnosti s tim ciljevima moraju donijeti konkretne koristi za klimu i okoliš u skladu s ciljem klimatske neutralnosti do 2050.;

               (3)članak 5. zamjenjuje se sljedećim:

               „Članak 5.

               Poboljšanje zdravlja i sigurnosti

               Pitanja sigurnosti u rudnicima ugljena u procesu zatvaranja i zatvorenim rudnicima ugljena u cilju poboljšanja radnih uvjeta, sigurnosti i zdravlja na radu te pitanja okoliša štetna za zdravlje uzimaju se u obzir u projektima koji obuhvaćaju aktivnosti iz članaka 4. i 6.

               Istraživački projekti usmjereni su na bolesti povezane s rudarskim aktivnostima u cilju poboljšanja zdravlja ljudi koji žive u rudarskih regijama u tranziciji. Istraživačkim projektima osiguravaju se i zaštitne mjere pri zatvaranju rudnika i u već zatvorenim rudnicima.”;

               (4)članak 6. zamjenjuje se sljedećim:

               „Članak 6.

               Smanjenje učinaka rudnika ugljena u tranziciji na okoliš na najmanju moguću mjeru

               1.Istraživačkim projektima nastoji se smanjiti utjecaj rudnika ugljena u procesu zatvaranja i zatvorenih rudnika na atmosferu, vodu i tla na najmanju moguću mjeru. Istraživanje je usmjereno na očuvanje i obnovu prirodnih resursa za buduće naraštaje i smanjenje učinka rudnika ugljena u procesu zatvaranja i zatvorenih rudnika na okoliš na najmanju moguću mjeru.

               2.Prednost se daje projektima koji predviđaju jedno ili više od sljedećeg:

               (a)nove i poboljšane tehnologije kojima se sprječava onečišćenje okoliša (npr. atmosfere, zemljišta, tla i voda), uključujući istjecanje metana, koje bi prouzročili rudnici ugljena u procesu zatvaranja, zatvoreni rudnici i njihov okoliš;

               (b)hvatanje, sprječavanje i najveće moguće smanjenje emisija stakleničkih plinova iz ležišta ugljena u procesu zatvaranja, osobito metana;

               (c)upravljanje rudarskim otpadom, filterskom prašinom i proizvodima desumporizacije iz rudnika ugljena u procesu zatvaranja i zatvorenih rudnika te njihova ponovna upotreba, popraćeni prema potrebi ostalim oblicima otpada;

               (d)preradu nagomilanog otpada i industrijsku upotrebu ostataka iz proizvodnje i potrošnje ugljena u rudarskim regijama u tranziciji;

               (e)zaštitu razina vode i pročišćavanje drenažnih voda rudnika;

               (f)vraćanje okoliša, posebno vode, zemljišta, tla i biološke raznolikosti, u početno stanje uklanjanjem nekadašnjih postrojenja ili postrojenja koja su u procesu zatvaranja, a koja su upotrebljavala ugljen;

               (g)zaštita površinske infrastrukture od kratkoročnih i dugoročnih učinaka slijeganja.”;

               (5)članak 7. stavlja se izvan snage;

               (6)članak 8. zamjenjuje se sljedećim:

               „Članak 8.

               Novi, održivi i niskougljični procesi proizvodnje i obrade čelika

               Cilj je istraživanja i tehnološkog razvoja razviti, demonstrirati i unaprijediti postupke proizvodnje čelika s nultim emisijama ugljika radi povećanja kvalitete proizvoda i produktivnosti. Znatno smanjenje emisija, potrošnje energije, ugljičnog otiska i drugih učinaka na okoliš te očuvanje resursa sastavni su dio traženih aktivnosti. Istraživački projekti bave se jednim ili više od sljedećih područja:

               (a)novim i poboljšanim revolucionarnim procesima i aktivnostima proizvodnje željeza i čelika s nultim emisijama ugljika, pri čemu se posebna pozornost posvećuje izravnom izbjegavanju upotrebe ugljika i/ili pametnoj upotrebi ugljika;

               (b)preradom čelika i optimizacijom lanaca prerade (uključujući proizvodnju željeza i čelika, procese temeljene na taljenju otpada, sekundarnu metalurgiju, lijevanje, aktivnosti valjanja, završne obrade i/ili vanjskog oblaganja), što se postiže upotrebom mjernih uređaja, otkrivanjem svojstava polugotovih i gotovih proizvoda, modeliranjem, kontrolom i automatizacijom, uključujući digitalizaciju, primjenu velikih količina podataka i/ili umjetne inteligencije ili bilo koje druge napredne tehnologije;

               (c)integracijom prerade čelika i učinkovitosti procesa u proizvodnji čelika s nultim emisijama ugljika;

               (d)održavanjem i pouzdanošću alata za proizvodnju čelika;

               (e)tehnikama za povećanje mogućnosti recikliranja, sâmog recikliranja i ponovne upotrebe čelika te razvojem kružnoga gospodarstva;

               (f)tehnikama za povećanje energetske učinkovitosti proizvodnje čelika na temelju prikupljanja otpadne topline, sprječavanja gubitka energije, hibridnim tehnikama grijanja i rješenjima za upravljanje energijom;

               (g)inovativnim tehnologijama i rješenjima za procese proizvodnje željeza i čelika kojima se potiču međusektorske djelatnosti, demonstracijski projekti s integriranom proizvodnjom energije s nultom stopom emisija ugljika ili doprinosom čistom gospodarenju ugljikom.”;

               (7)članak 9. zamjenjuje se sljedećim:

               „Članak 9.

               Napredni razredi kvalitete čelika i primjene

               Istraživanje i tehnološki razvoj usmjereni su na ispunjavanje zahtjeva korisnika čelika povezanih s razvojem novih proizvoda s nultim stopama emisije ugljika te stvaranje novih tržišnih prilika uz istodobno smanjenje emisija i učinaka na okoliš. U kontekstu tehnologija iz članka 8. istraživački projekti bave se jednim ili više sljedećih područja u cilju uvođenja postupaka proizvodnje čelika s nultim emisijama ugljika u Uniju:

               (a)novim i naprednim razredima kvalitete čelika;

               (b)poboljšanjem svojstava čelika kao što su mehanička i fizikalna svojstva, prikladnost za daljnju preradu te prikladnost za razne primjene i razne uvjete rada;

               (c)produljenjem vijeka trajanja, a posebno poboljšanjem otpornosti čelika i čeličnih konstrukcija na toplinu i koroziju, mehanički i toplinski zamor i/ili druge učinke smanjenja kvalitete;

               (d)predvidivim simulacijskim modelima mikrostruktura. mehaničkih svojstava i proizvodnih procesa;

               (e)tehnologijama koje se odnose na oblikovanje, zavarivanje i spajanje čelika i drugih materijala;

               (f)standardizacijom metoda testiranja i evaluacije;

               (g)čelikom visokih performansi za primjene poput mobilnosti, uključujući održivost, ekološke projektantske metode, naknadnu ugradnju, lagani dizajn i/ili sigurnosna rješenja.”;

               (8)članak 10. zamjenjuje se sljedećim:

               „Članak 10.

               Očuvanje resursa, zaštita okoliša i kružno gospodarstvo

               Očuvanje resursa, očuvanje ekosustava, tranzicija prema kružnom gospodarstvu i pitanja sigurnosti sastavni su dio istraživanja i tehnološkog razvoja u okviru proizvodnje i upotrebe čelika. Istraživački projekti bave se jednim ili više od sljedećih područja:

               (a)tehnikama recikliranja zastarjelog čelika i nusproizvoda iz različitih izvora i poboljšanjem kvalitete čeličnog otpada;

               (b)obradom otpada i oporabom vrijednih sekundarnih sirovina, uključujući trosku, unutar i izvan čeličana;

               (c)kontrolom onečišćenja i zaštitom okoliša na radnome mjestu i u čeličani te oko njih: plinovitim, krutim ili tekućim emisijama, upravljanjem vodama, bukom, mirisima, prašinom itd.;

               (d)izradom razreda kvalitete čelika i dizajnom konstrukcija za lakše sakupljanje čelika radi recikliranja ili ponovne upotrebe;

               (e)upotrebom procesnih plinova i uklanjanjem emisija otpadnih plinova od proizvodnje čelika;

               (f)procjenom i razmatranjem životnog ciklusa u proizvodnji i upotrebi čelika.”;

               (9)umeće se novi članak 10.a:

               „Članak 10.a

               Upravljanje radnom snagom i uvjeti rada

               Istraživački projekti bave se jednim ili više od sljedećih područja:

               (a)razvojem i širenjem kompetencija kako bi se održao korak s novim postupcima proizvodnje čelika s nultim emisijama ugljika, kao što je digitalizacija, te kako bi se odražavalo načelo cjeloživotnog učenja;

               (b)poboljšanjem radnih uvjeta, uključujući zdravlje, sigurnost i ergonomiju na radnome mjestu i oko njega.;

               (10)umeće se novi članak 17.a:

               „Članak 17.a

               Europska partnerstva

               1.Dio Istraživačkog programa može se provesti putem europskih partnerstava za zajedničke programe utvrđenih u skladu s pravilima iz [članka 8. i Priloga III. Uredbe o Obzoru Europa]

               2.Za potrebe ovog članka europsko partnerstvo za zajedničke programe inicijativa je u čiju su se pripremu rano uključile države članice, unutar koje se Unija i njezini privatni i/ili javni partneri (kao što su industrija, sveučilišta, istraživačke organizacije, tijela koja pružaju javne usluge na lokalnoj, regionalnoj, nacionalnoj ili međunarodnoj razini ili organizacije civilnog društva, uključujući zaklade i nevladine organizacije) obvezuju zajednički podupirati razvoj i provedbu programa istraživačkih aktivnosti. Europska partnerstva za zajedničke programe uspostavljena su na temelju memorandumâ o razumijevanju i/ili ugovornih aranžmana između Komisije i takvih privatnih i/ili javnih partnera, a u njima su određeni ciljevi partnerstva, povezane obveze za financijske doprinose i/ili doprinose u naravi partnera, ključni pokazatelji uspješnosti i učinka te željeni rezultati. Utvrđene su i komplementarne istraživačke aktivnosti koje provode partneri i koje se provode u okviru Istraživačkog programa.

               3.U okviru europskih partnerstava za zajedničke programe Istraživačkim programom mogu se financirati aktivnosti prihvatljive prema ovom odjeljku, u obliku predviđenom u članku 30. Osim toga, jedan od načina financiranja može biti i u obliku nagrada.”;

               (11)u članku 28. stavak 4. zamjenjuje se sljedećim:

               „4. Komisija odlučuje o odabiru projekata i dodjeli sredstava.”;

               (12)članak 39. zamjenjuje se sljedećim:

               „Članak 39.

               Imenovanje neovisnih i visoko kvalificiranih stručnjaka

               Za imenovanje neovisnih i visoko kvalificiranih stručnjaka iz članka 18., članka 28. stavka 2. i članka 38. primjenjuju se mutatis mutandis odredbe iz članka 237. Uredbe (EU) 2018/1046 Europskog parlamenta i Vijeća3.”;

               _________________________

               3Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

               (13)u članku 41. brišu se točke (a) i (c).

               Članak 2.

               Ova Odluka stupa na snagu dvadesetog dana od dana objave u Službenom listu Europske unije. Primjenjuje se od datuma primjene Odluke 2003/76/EZ ili od 1. siječnja 2021., ovisno o tome što je kasnije.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 2008/376/EZ od 29. travnja 2008. o usvajanju istraživačkog programa Istraživačkog fonda za ugljen i čelik i o višegodišnjim tehničkih smjernicama za taj program (SL L 130, 20.5.2008., str. 7.).

                     (2)

                        Dostupno na:
                  https://ec.europa.eu/info/publications/research-fund-coal-and-steel-monitoring-and-assessment-report_hr

                     (3)

                        Savjetodavna skupina za ugljen dostavila je svoje primjedbe 3. prosinca 2019., a Savjetodavna skupina za čelik 4. prosinca 2019. Informacije su dostupne u Registru stručnih skupina Komisije:
                  https://ec.europa.eu/transparency/regexpert/index.cfm?do=groupDetail.groupMeeting&meetingId=18626

                     (4)

                        Odbor za ugljen i čelik podržao je predloženi pristup 19. prosinca 2019.

                     (5)

                        Multilateralni ugovor, Poglavlje XXVII. Okoliš, 7.d Pariški sporazum. Stupio je na snagu 4. studenoga 2016.

                     (6)

                        Komunikacija Komisije – Europski zeleni plan, Bruxelles, 11. prosinca 2019., COM(2019) 640.

                     (7)

                        Komunikacija Komisije – Plan ulaganja za održivu Europu. Plan ulaganja za europski zeleni plan, Bruxelles, 14. siječnja 2020., COM(2020) 21.

                     (8)

                        Komunikacija Komisije – Novi akcijski plan za kružno gospodarstvo, Bruxelles, 11. ožujka 2020., COM(2020) 98.

                     (9)

                        Komunikacija Komisije – Nova industrijska strategija za Europu, Bruxelles, 10. ožujka 2020., COM(2020) 102.

                     (10)

                        Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

                     (11)

                        Odluka Vijeća 2003/76/EZ od 1. veljače 2003. o mjerama potrebnim za provedbu Protokola o financijskim posljedicama isteka Ugovora o EZUČ-u i o Istraživačkom fondu za ugljen i čelik priloženog Ugovoru o osnivanju Europske zajednice, SL L 29, 5.2.2003. Izmijenjena Odlukom Vijeća 2018/599 od 16. travnja 2018.

                     (12)

                        Protokol (br. 37) o financijskim posljedicama isteka Ugovora o EZUČ-u i o Istraživačkom fondu za ugljen i čelik, SL C 115, 9.5.2008., str. 327.–328.

                     (13)

                        Odluka Vijeća 2003/77/EZ od 1. veljače 2003. o utvrđivanju višegodišnjih financijskih smjernica za upravljanje imovinom EZUČ-a u likvidaciji i, po završetku likvidacije, imovinom Istraživačkog fonda za ugljen i čelik, SL L 29, 5.2.2003., str. 25.–27. Izmijenjena Odlukom Vijeća 2008/750/EZ.

                     (14)

                        Europski revizorski sud, „Pregled br. 10/2019: Europska zajednica za ugljen i čelik: postupak likvidacije teče prema planu, no financiranje istraživanja više nije održivo”, 2019. Dostupno na:
                  https://www.eca.europa.eu/lists/ecadocuments/rw19_10/rw_ecsc_hr.pdf

                     (15)

                        COM(2019) 640.

                     (16)

                  https://sustainabledevelopment.un.org/post2015/transformingourworld

                     (17)

                        COM(2019) 640, str. 8., 9.

                     (18)

                        U skladu s Protokolom (br. 37) o financijskim posljedicama isteka Ugovora o EZUČ-u i o Istraživačkom fondu za ugljen i čelik. SL C 115, 9.5.2008., str. 327.–328.

                     (19)

                        COM(2020) 21, str. 18.

                     (20)

                        Komunikacija Komisije – Čist planet za sve. Europska strateška dugoročna vizija za prosperitetno, moderno, konkurentno i klimatski neutralno gospodarstvo, COM(2018) 773.

                     (21)

                        Prijedlog Uredbe Europskog parlamenta i Vijeća o uspostavljanju okvira za postizanje klimatske neutralnosti i o izmjeni Uredbe (EU) 2018/1999 (Europski propis o klimi)

                     (22)

                        Komunikacija Komisije – Industrija čelika: očuvanje održivih radnih mjesta i rasta u Europi, COM(2016) 155.

                     (23)

                        Izvješće o praćenju i ocjeni predviđeno je odredbama Odluke Vijeća 2008/376/EZ od 20. svibnja 2008., objavljene u Službenom listu (SL 130/7) i izmijenjene Odlukom Vijeća (EU) 2017/955 od 29. svibnja 2017. Ta stručna skupina predviđena je Provedbenom odlukom Komisije od 30.5.2018. (C(2018) 3245).

                     (24)

                        Dostupno na:
                  https://ec.europa.eu/info/publications/research-fund-coal-and-steel-monitoring-and-assessment-report_hr

                     (25)

                        GU RTD Europske komisije, „Čelik i ugljen: europska istraživanja i inovacije na djelu”, 2019. Dostupno na internetu:
                  https://op.europa.eu/hr/publication-detail/-/publication/abecfd79-9243-11e9-9369-01aa75ed71a1

                     (26)

                        Neobvezujući kriteriji za primjenu članaka 290. i 291. Ugovora o funkcioniranju Europske unije – 18. lipnja 2019.(SL C 223, 3.7.2019., str. 1.–4.).

                     (27)

                        SL C , , str. .

                     (28)

                        Multilateralni ugovor, Poglavlje XXVII. Okoliš, 7.d Pariški sporazum. Stupio je na snagu 4. studenoga 2016.

                     (29)

                        COM(2019) 640, str. 2.

                     (30)

                        SL L 328, 21.12.2018., str. 1.–77.

                     (31)

                        Odluka Vijeća 2008/376/EZ od 29. travnja 2008. o usvajanju istraživačkog programa Istraživačkog fonda za ugljen i čelik i o višegodišnjim tehničkih smjernicama za taj program (SL L 130, 20.5.2008., str. 7.).